ཁ་ཆེ་པཎ་ཆེན་ལུགས་ཀྱི་དོན་ཞགས་ལྷ་ལྔ་

ཁ་ཆེ་པཎ་ཆེན་ལུགས་ཀྱི་དོན་ཞགས་ལྷ་ལྔ། 

སྤྱན་རས་གཟིགས་ཞལ་གཅིག་ཕྱག་བརྒྱད་པ་ཕྱག་གཡས་ཀྱི་དང་པོར་སྐྱབས་སྦྱིན། གཉིས་པར་མཆོག་སྦྱིན། གསུམ་པར་ཞགས་པ། བཞི་པར་བགྲང་ཕྲེང༌། གཡོན་གྱི་དང་པོར་དབྱུ་གུ་རྩེ་གསུམ་པ། གཉིས་པར་གླེགས་བམ། གསུམ་པར་པདྨ། བཞི་པར་སྤྱི་བླུགས་འཛིན་པ་སྐུ་མདོག་དཀར་པོར་ཡོད་པ་ཞིག་འཁོར་བཞི་ཡོད་པའི་གཡས་སུ་སྒྲོལ་མ་དང༌། གཞོན་ནུ་ནོར་བཟང༌། གཡོན་དུ་རྟ་མགྲིན་དང༌། ཁྲོ་གཉེར་ཅན་མ་བཅས་ལྷ་ལྔ་ཡོད། 《རིན་འབྱུང་བརྒྱ་རྩའི》སྤྱན་རས་གཟིགས་ཀྱི་སྐོར་ལ་ཡོད།

༼དུང་དཀར་ཚིག་མཛོད་ཆེན་མོ་༽ནས་བཏུས།
Category:དུང་དཀར་ཚིག་མཛོད་ཆེན་མོ་